陳茵媺生日沉醉無限親子情 順勢晒仔女才藝
2024年04月02日 14:01
東網電視
更多新聞短片
前港姐冠軍陳茵媺(Aimee)尋日(1日)踏入43歲生日,獲老公陳豪以及三個仔女為佢慶祝。Aimee喺社交網晒出生日片,見佢一家五口慶生之外,原來仲請嚟大批好友到家中開P,當中就見到麥長青,屋企又放置好多鮮花做裝飾,畫面夢幻又溫馨。
估唔到今次Aimee唔只想同大家分享佢嘅幸福,仲順手畀大家知佢嘅仔女個個都多才多藝,就好似大仔同細仔彈結他,囡囡就彈鋼琴,Aimee就坐旁邊用欣慰嘅眼神享受親子情。